Kommissionens forordning (EF) nr. 1605/2003

af 12. september 2003

om ændring af forordning (EF) nr. 2805/95 om fastsættelse af eksportrestitutioner for vin

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 806/2003(2), særlig artikel 63, stk. 3, andet afsnit, og artikel 64, stk. 5, og

ud fra følgende betragtninger:

(1) I artikel 63, stk. 1, i forordning (EF) nr. 1493/1999 er det fastsat, at for at muliggøre udførslen af de produkter, der er omhandlet i artikel 1, stk. 2, litra a) og b), i nævnte forordning, inden for de grænser, der følger af de i henhold til traktatens artikel 300 indgåede aftaler, og på grundlag af de priser, der i den internationale handel gælder for disse produkter, kan forskellen mellem disse priser og priserne inden for EF om nødvendigt udlignes ved en eksportrestitution.

(2) Ifølge artikel 64, stk. 3, i forordning (EF) nr. 1493/1999 fastsættes restitutionsbeløbene og destinationerne med regelmæssige mellemrum under hensyntagen til situationen og den forventede udvikling med hensyn til priserne for de pågældende produkter og de disponible mængder på EF-markedet og verdensmarkedspriserne for disse produkter.

(3) På baggrund af Letlands og Maltas tiltrædelse den 1. maj 2004 bør restitutionerne for disse destinationer i vinsektoren afskaffes fra starten af produktionsåret 2003/04.

(4) Kommissionens forordning (EF) nr. 2805/95(3), senest ændret ved forordning (EF) nr. 1175/2003(4), bør derfor ændres.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Bilaget til forordning (EF) nr. 2805/95 affattes som angivet i bilaget til nærværende forordning.

Artikel 2

Denne forordning træder i kraft den 13. september 2003.

Den anvendes fra den 16. september 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. september 2003.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EUT L 122 af 16.5.2003, s. 1.

(3) EFT L 291 af 6.12.1995, s. 10.

(4) EUT L 164 af 2.7.2003, s. 8.

BILAG

til Kommissionens forordning af 12. september 2003 om ændring af forordning (EF) nr. 2805/95 om fastsættelse af eksportrestitutioner for vin

>TABELPOSITION>

NB:

Produktkoderne samt koderne for destinationer i serie "A" er fastsat i Kommissionens forordning (EØF) nr. 3846/87 (EFT L 366 af 24.12.1987, s. 1).

De numeriske koder for destinationer er fastsat i Kommissionens forordning (EF) nr. 2032/2000 (EFT L 243 af 28.9.2000, s. 14).

De øvrige destinationer er fastsat som følger:

W01: Libyen, Nigeria, Cameroun, Gabon, Saudi-Arabien, De Forenede Arabiske Emirater, Indien, Thailand, Vietnam, Indonesien, Malaysia, Brunei, Singapore, Filippinerne, Kina, SAR Hongkong, Sydkorea, Japan, Taiwan og Ækvatorialguinea.

W02: Alle landene på det afrikanske kontinent med undtagelse af: Algeriet, Marokko, Tunesien og Sydafrika.

W03: Alle destinationer med undtagelse af: Afrika, Amerika, Australien, Bosnien-Hercegovina, Kroatien, Cypern, Israel, Serbien og Montenegro, Slovenien, Schweiz, Den Tidligere Jugoslaviske Republik Makedonien, Tyrkiet, Ungarn, Bulgarien, Rumænien, Estland, Litauen, Polen, Tjekkiet og Slovakiet, Letland og Malta.